Foto: Magnit Toshkent shahrining Chilonzor tumanida yangi Magnit savdo-ko‘ngilochar majmuasi ochildi. Bu haqda tuman hokimiyatida ma’lum qilingan. Majmuaning ochilish marosimida Chilonzor tumani hokimi Davron Hidoyatov ishtirok etgan, u tuman aholisini navbatdagi qulay xaridlar maskani ochilgani bilan tabriklagan. Ushbu savdo-ko‘ngilochar majmuasi Qatortol ko‘chasining Cho‘ponota ko‘chasi va Kichik halqa yo‘li (Shuhrat chorrahasi) oralig‘idagi qismida, foydalanilmay yotgan bo‘sh hududda qurilgan.